**VREES EN ANGS IS NIE MEER DEEL VAN MY LEWE NIE**

**En Ek sal jou die sleutels van die koninkryk van die hemele gee; en wat jy ook op die aarde mag bind, sal in die hemel gebonde wees, en wat jy ook op die aarde mag ontbind, sal in die hemel ontbonde wees.** (Matt 16:19)

**Ek ontbind my gedagtes af van vrees, angs en bind my gedagtes aan die gedagtes van Christus.** **God het my nie ‘n gees van vreesagtigheid gegee nie, maar van krag, liefde en selfbeheersing.** (2Tim 1:7). **Vader ek werp al my bekommernis, besorgdheid en angs op U, want U sorg liefdevol en waaksaam vir my.** (1Pet 5:7). **Daarom sal die vrede van God wat alle verstand te bowe gaan my hart en verstand bewaar.** (Fil 4:6-7). **Omdat ek U vrede het sal ek nie my hart toelaat om te bekommer nie. Ek sal myself nie toelaat om ontstig en versteur te word nie. Ek sal myself nie toelaat om vreesagtig, geintimideerd en lafhartig te wees nie.** (Joh 14:27). **Die vrees vir die mens span ‘n strik; maar omdat ek steun op en vertrou in die Here, is ek veilig en beskut.** (Spr 29:25). **Vader, dankie vir U belofte in Heb 13:5 “want Hy het gesê: Ek sal jou nooit begewe en jou nooit verlaat nie.” Daarom kan ek met vrymoedigheid sê, die “Here is my Helper” en ek sal nie vrees nie; wat sal ‘n mens aan my doen?** (Heb 13;6). **Die HERE is my lig en my heil: vir wie sou ek vrees? Die HERE is die toevlug en krag van my lewe: vir wie sou ek bang wees?** (Psa 27:1**). Ek sal nie bevrees wees nie, want God is met my; ek kyk nie angstig rond nie, want die Here is my God. Hy versterk my, ook help Hy my, ook ondersteun Hy my met Sy reddende regterhand.** (Jes 41:10). **Vader soos U my beveel in Jos 1:9: “ Ek is sterk en vol moed. Ek sal nie bevrees of verskrik wees nie, want die HERE my God is met my, oral waar ek heengaan. Daar is geen vrees in die liefde nie; maar die volmaakte liefde dryf die vrees na buite!** (1Joh 4:18). **Daarom Vader, vra ek dat U my innerlik met krag versterk deur die Heilige Gees binne in my. Mag Christus permanent in my hart woon. Mag ek diep gewortel en gegrond wees in liefde sodat ek krag kan hê en kan sterk wees om ten volle te begryp wat die breedte, lengte, hoogte en diepte van U liefde is. Mag ek werklik die liefde van Christus deur ervaring prakties leer ken vir myself want dit oortref blote kennis,** **sodat ek vervul kan word tot al die volheid van God.** (Ef 3:16-19). **Vader, gee my n liefde vir U soos niemand nog ooit gehad het nie. Ek wil U ken Vader, op ‘n diep intieme vlak. Ek wil U duidelik en beter herken en verstaan. Soos ek meer op U fokus, lei my in U rus in.** (Eks 33:13-14).